text: [{"text_idx": "#000001", "text": "I\u0301 fyribyrgjandi arbei\u00f0inum hevur ta\u00f0 ty\u0301dning at arbeitt ver\u00f0ur eftir einum yvirskipa\u00f0um leisti. Ra\u0301ki\u00f0 seinastu 10 a\u0301rini er, at dentur skal leggjast a\u0301 ta uppbyggjandi tilgongdina, har heilsufremjan, li\u0301vsgo\u0301\u00f0skan og li\u0301vsmeistran eru n\u00f8kur av lyklaor\u00f0unum. Gransking vi\u0301sur a\u0301, at ta\u00f0 er ney\u00f0ugt at vita n\u00e6r ein arbei\u00f0ur a\u0301 ymiskum \u00f8kjum."}, {"text_idx": "#000002", "text": "\u201cVit vita, at skipanir, i\u00f0 venda s\u00e6r til \u00f8ll, geva bestu u\u0301rslit\u201d"}, {"text_idx": "#000003", "text": "\u2013 Magni Mohr, professari i\u0301 heilsuvi\u0301sund og forma\u00f0ur i\u0301 Fo\u0301lkaheilsura\u0301\u00f0num"}, {"text_idx": "#000004", "text": "Heinta fra\u0301grei\u00f0ing um uppbyggjandi fyribyrging og heilsufremjan sum PDF:"}, {"text_idx": "#000005", "text": "Kunnskapsgrunnlag \u2013 Metoder for tidlig identifisering av risiko hos barn og unge"}, {"text_idx": "#000006", "text": "\u201cSSP\u2019s opgave er at v\u00e6re lokalt ansatte velf\u00e6rdskonsulenter i forhold til b\u00f8rn og unge (minus ni ma\u030aneder til og med 24 a\u030ar) Overordnet med henblik pa\u030a trivsel og inklusion med s\u00e6rligt henblik pa\u030a forebyggelse af risikoadf\u00e6rd\u201d"}, {"text_idx": "#000008", "text": "Danski stovnurin Det Kriminalpr\u00e6ventive Ra\u030ad hevur ment ein fyribyrgingarmyndil, sum skal ly\u0301sa ta torgreiddu heild, i\u00f0 ma\u0301 vera st\u00f8\u00f0i undir royndunum at fyribyrgja kriminaliteti. Ta\u00f0 hevur gj\u00f8gnum ti\u0301\u00f0ina veri\u00f0 o\u0301gvuliga ymiskt, hvussu fo\u0301lk, i\u00f0 virka a\u0301 hesum \u00f8ki, hava uppfata\u00f0 og hugsa\u00f0 um kriminalitetsfyribyrging, alt eftir fakligum st\u00f8\u00f0i, arbei\u00f0suppga\u0301vu ella \u00f8\u00f0rum."}, {"text_idx": "#000009", "text": "Fyribyrgingarmyndilin er eitt bo\u00f0 a\u0301 eitt felags fatanargrundarlag at samskifta u\u0301t fra\u0301, ta\u0301 i\u00f0 fleiri akt\u00f8rar vi\u00f0 ymiskum fortreytum hittast og skifta or\u00f0 um \u00e6tlanir og i\u0301verksetan av a\u0301t\u00f8kum, sum hava til endama\u0301ls at fyribyrgja kriminaliteti."}, {"text_idx": "#000010", "text": "Myndilin kann gera ta\u00f0 l\u00e6ttari at fa\u0301a eina felags fatan sum st\u00f8\u00f0i undir teimum fakligu vi\u00f0ger\u00f0unum, sum alla ti\u0301\u00f0ina fara fram innan SSP. Eitt nu\u0301 um, hvussu tey ymisku a\u0301t\u00f8kini skulu ra\u00f0festast, hv\u00f8r faklig umhugsan skal vera grundarlag undir einst\u00f8ku a\u0301t\u00f8kunum o.a."}, {"text_idx": "#000011", "text": "Myndilin ly\u0301sir t\u00f8rvin a\u0301 at fa\u0301a tey try\u0301 stigini at hanga saman \u2013 tey uppbyggjandi a\u0301t\u00f8kini skulu sty\u00f0ja upp undir tey fyribyrgjandi a\u0301t\u00f8kini, sum skulu sty\u00f0ja upp undir tey kriminalitetsfyribyrgjandi a\u0301t\u00f8kini."}, {"text_idx": "#000012", "text": "Ta\u00f0 er sostatt ikki no\u0301g miki\u00f0 bara at gera a\u0301t\u00f8k, sum eru kriminalitetsfyribyrgjandi, ti\u0301 so ver\u00f0a vit ofta ov sein a\u0301 sjo\u0301varfallinum."}, {"text_idx": "#000013", "text": "Hugtaki\u00f0 uppbygging merkir tey a\u0301t\u00f8k, sum snu\u0301gva seg um:"}, {"text_idx": "#000014", "text": "Henda brei\u00f0a ally\u0301sing fatar um tey a\u0301t\u00f8k, sum styrkja b\u00e6\u00f0i samfelagi\u00f0 og tann einstaka grundleggjandi. At hugtaki\u00f0 er ni\u00f0ast i\u0301 myndlinum ly\u0301sir, at tey uppbyggjandi a\u0301t\u00f8kini eru grundarsteinarnir undir fyribyrgingararbei\u00f0num. Ta\u00f0 kunnu vera politisk, umsitingarlig ella privat a\u0301t\u00f8k, sum kunnu vera landsumfatandi ella lokal."}, {"text_idx": "#000015", "text": "A\u0301t\u00f8kini a\u0301 uppbyggingarstiginum kunnu i\u0301 st\u00f8rri ella minni mun hava kriminalitetsfyribyrgjandi a\u0301rin, men grundgevingin fyri teimum er sja\u0301ldan tann, at tey eru kriminalitetsfyribyrgjandi. Grundgevingin fyri a\u0301t\u00f8k a\u0301 hesum stiginum er fyrst og fremst tann, at tey hava almennan ty\u0301dning og eru gagnlig fyri \u00f8ll."}, {"text_idx": "#000016", "text": "Trivna\u00f0ur i\u0301 sku\u0301lanum er ein ty\u0301dningarmikil li\u00f0ur i\u0301 at tryggja, at okkara b\u00f8rn og ung koma v\u00e6l undan. Rasmus Alenk\u00e6r, PhD, rith\u00f8vundur og fyrilestrarhaldari, hevur i\u0301 hesum sambandi arbeitt tey seinastu a\u0301rini vi\u00f0 at menna ein trivna\u00f0arfrymil, i\u00f0 tekur st\u00f8\u00f0i i\u0301 trimum arbei\u00f0sma\u0301lum:"}, {"text_idx": "#000017", "text": "Fyri ta\u00f0 fyrsta vi\u0301sir gransking a\u0301 \u00f8kinum, at larmur og o\u0301fri\u00f0ur er ta\u00f0, i\u00f0 kann a\u0301virka sku\u0301ladagin hja\u0301 n\u00e6mingunum mest. Ti\u0301 skulu vit leggja no\u0301gvan dent a\u0301 at arbei\u00f0a vi\u00f0 at avmarka o\u0301ro\u0301gv mest m\u00f8guligt, i\u00f0 kann a\u0301virka undirvi\u0301singinargongdina."}, {"text_idx": "#000018", "text": "Fyri ta\u00f0 n\u00e6sta skulu vit arbei\u00f0a vi\u00f0 samstarvinum millum b\u00f8rnini \u2013 b\u00e6\u00f0i til hv\u00f8nn annan, men eisini til tey vaksnu a\u0301 sku\u0301lanum. \u201cTrygg b\u00f8rn l\u00e6ra best\u201d \u2013 og tryggleiki i\u0301 sku\u0301lanum byrjar vi\u00f0 einum l\u00e6rara, i\u00f0 er ein vi\u00f0urkennandi, umsorganarfullur og ty\u0301\u00f0iligur lei\u00f0ari i\u0301 felagsskapinum i\u0301 flokkinum."}, {"text_idx": "#000019", "text": "At enda skulu vit vera meira forvitin um n\u00e6mingarnar og teirra evni til at loysa uppga\u0301vur. Spurningurin er her, hvar fokus skal vera? N\u00f8kur b\u00f8rn hava bru\u0301k fyri fokus a\u0301 teirra fakligu f\u00f8rleikum, me\u00f0an a\u00f0rir hava meira bru\u0301k fyri fokus a\u0301 teirra sosialu f\u00f8rleikum. Teir flestu hava bru\u0301k fyri fokus a\u0301 ba\u0301\u00f0um."}, {"text_idx": "#000020", "text": "Vi\u00f0 at arbei\u00f0a og r\u00f8kka hesum trimum ma\u0301lum i\u0301 sku\u0301lanum r\u00f8kka vit eisini ynskta t\u00f8rvin a\u0301 trivna\u00f0i hja\u0301 b\u00f8rnum og ungum i\u0301 f\u00f8royska samfelagnum."}, {"text_idx": "#000021", "text": "Til ber at lesa meira um frymilin og arbei\u00f0i vi\u00f0 trivna\u00f0i a\u0301 heimasi\u0301\u00f0uni hja\u0301 Rasmus Alenk\u00e6r."}, {"text_idx": "#000022", "text": "Ein lei\u00f0 til foreldrasamstarv, samr\u00f8\u00f0ur, avtalur og netkervi."}, {"text_idx": "#000023", "text": "Longu fra\u0301 byrjan hevur ta\u00f0 havt ty\u0301dning i\u0301 fyribyrgjandi arbei\u00f0inum hja\u0301 SSP, at foreldrini si\u0301ggja vir\u00f0i\u00f0 i\u0301 foreldrasamstarvinum og tosa um seg og si\u0301ni b\u00f8rn. Innlit i\u0301 st\u00f8\u00f0una hja\u0301 hv\u00f8rjum \u00f8\u00f0rum fremur eina felags fatan av, hvussu b\u00f8rnini og tey ungu tri\u0301vast. At lata foreldrini sleppa til or\u00f0anna, sleppa vit bundnu kraftina leysa."}, {"text_idx": "#000024", "text": "Endama\u0301li\u00f0 vi\u00f0 Samsp\u00e6linum er sostatt at hja\u0301lpa foreldrunum at tosa saman um ty\u0301dningarmiklar st\u00f8\u00f0ur i\u0301 gerandisdegnum hja\u0301 b\u00f8rnunum i\u0301 sku\u0301lum, a\u0301 dagstovnum og i\u0301 fri\u0301ti\u0301\u00f0arsku\u0301lum. Tilfari\u00f0 er u\u0301r Danmark, i\u00f0 Dansk Kriminalpr\u00e6ventive Ra\u030ad hevur givi\u00f0 u\u0301t."}, {"text_idx": "#000025", "text": "I\u0301 sp\u00e6linum ver\u00f0ur dentur lagdur a\u0301 tey evnini, sum hava no\u0301gv at ty\u0301\u00f0a fyri foreldrini, og sum gevur teimum m\u00f8guleika at samskifta vi\u00f0 hini i\u0301 foreldrabo\u0301lkinum a\u0301 ein jaligan ha\u0301tt. A\u0301 henda ha\u0301tt ver\u00f0ur eisini st\u00f8rri trivna\u00f0ur og tryggleiki skaptur hja\u0301 b\u00f8rnunum."}, {"text_idx": "#000026", "text": "\u00c6tlanin vi\u00f0 samsp\u00e6linum er serliga at fa\u0301a i\u0301 lag eitt or\u00f0askifti millum foreldrini, og ta\u00f0 er ikki so umra\u0301\u00f0andi, at foreldrini eru so samd i\u0301 \u00f8llum."}, {"text_idx": "#000027", "text": "Samsp\u00e6li\u00f0 er eisini eitt gott h\u00f8vi til at gera felags avtalur, sum kunnu stu\u00f0la trivna\u00f0in hja\u0301 b\u00f8rnunum og til at fa\u0301a foreldrini at samskifta."}, {"text_idx": "#000028", "text": "Tilfari\u00f0 er framleitt i\u0301 samstarvi vi\u00f0"}, {"text_idx": "#000029", "text": "B\u00f8rn hava r\u00e6tt til eitt gott li\u0301v"}, {"text_idx": "#000030", "text": "Fakfo\u0301lk hava eins og onnur skyldu at bo\u00f0a barnaverndart\u00e6nastuni fra\u0301, ta\u0301 i\u00f0 tey eru stu\u0301rin um eitt barn. Dygg og munago\u0301\u00f0 hja\u0301lp i\u0301 t\u00f8kum ti\u0301ma kann byrgja fyri a\u0301lvarsligum inntrivum seinni i\u0301 uppv\u00f8kstrinum."}, {"text_idx": "#000031", "text": "Faldarin \u201cB\u00f8rn hava r\u00e6tt til eitt gott li\u0301v\u201d setur sjo\u0301nareykuna a\u0301 fra\u0301bo\u00f0arnarskylduna hja\u0301 fakfo\u0301lki. Her eru no\u0301gvar hentar veglei\u00f0ingar um, hvussu ein skal bera seg at."}, {"text_idx": "#000032", "text": "\u201cTI\u0301TT\u201d er eitt ambo\u00f0 fyri at si\u0301ggja trivna\u00f0in hja\u0301 b\u00f8rnum og leita upp b\u00f8rn og ung i\u0301 vi\u00f0kvomum st\u00f8\u00f0um. Faldarin er eitt arbei\u00f0shefti, i\u00f0 hevur na\u0301greiniligar arbei\u00f0sgongdir."}, {"text_idx": "#000033", "text": "Farspor sum gevur t\u00e6r sum bru\u0301kara eina go\u0301\u00f0a uppliving me\u00f0an tu\u0301 er a\u0301 okkara si\u0301\u00f0u. Hesin bo\u0301lkur inniheldur farspor sum eru ney\u00f0ug fyri at si\u0301\u00f0an og funkur a\u0301 si\u0301\u00f0uni skulu virka. Ongar perso\u0301nligar upply\u0301singar vera goymdar."}, {"text_idx": "#000034", "text": "Farspor sum vit bru\u0301ka i\u0301 samband vi\u00f0 statistik a\u0301 heimasi\u0301\u00f0uni. Tu\u0301 er v\u00e6lkomin at go\u0301\u00f0kenna hesi farspor og hja\u0301lpa okkum at gera si\u0301\u00f0una enn betri."}, {"text_idx": "#000035", "text": "Hetta eru farspor sum ikki kunnu bo\u0301lkast i\u0301 l\u00f8tuni. Farspor i\u0301 hesum bo\u0301lki royna vit at flyta i\u0301 r\u00f8tta bo\u0301lkanar so hv\u00f8rt tey vera dagf\u00f8rd."}, {"text_idx": "#000036", "text": "Farspor sum vit bru\u0301ka i\u0301 samband vi\u00f0 marknarf\u00f8ring og sum ly\u0301sa ti\u0301ni a\u0301hugama\u0301l. Hetta kann vera a\u0301hugama\u0301l so sum ti\u0301ni keyp, hvat tu\u0301 hyggur at o.s.v. Hetta ery vanligvi\u0301s farspor fra\u0301 Google Analytics, YouTube, Facebook v.m."}, {"text_idx": "#000037", "text": "Hagfr\u00f8\u00f0ilig farspor sum vit bru\u0301ka fyri at betra um heimasi\u0301\u00f0una. Hetta er farspor sum \u2013 dulnevnt og bert hagfr\u00f8\u00f0iliga, siga okkum hvussu bru\u0301karin fer\u00f0ast a\u0301 okkara heimasi\u0301\u00f0u. Hetta er ein hja\u0301lp hja\u0301 okkum at betra um si\u0301\u00f0una. Ta\u00f0 er ein sto\u0301r hja\u0301lp hja\u0301 okkum um tu\u0301 setir hesi farspor til."}, {"text_idx": "#000038", "text": "Farspor sum savnar inn upply\u0301singar um ti\u0301nar stillingar og val ta\u0301 tu\u0301 er a\u0301 si\u0301\u00f0uni. Hetta eru td. farspor sum goyma ymiskar funktio\u0301nir v.m"}]